Instrukcija darbam ar QREvented aplikāciju o-nakts 2026. gada pasākumā.

Šī instrukcija paredzēta QREvented aplikācijas sagatavošanai un lietošanai 2026. gada "o-nakts" pasākumā.

⚠️ Svarīgi pirms uzsākšanas
QREvented versijai jābūt 4.44+. Atverot aplikāciju, tās nosaukums un versija ir redzami pirmajā logā.
Vecās versijas: Ja ierīcē ir vecāka versija vai pat priekštecis - Qrenteerings - pirms jaunās versijas instalēšanas noteikti noinstalējiet veco aplikācijas versiju (tā var būt joprojām atvērta fonā). Jaunā versija nedarbosies ar vecajiem datu formātiem.

1. Instalēšana un reģistrācija
Pēc aplikācijas instalēšanas un atvēršanas:
1.  Iestatījumi: Izvēlieties serveri rogaining.lv
2.  Pasākuma tips: Izvēlieties Internet event
3.  Kodi: Ievadiet pasākuma kodu on26kkk (kur kkk vietā lieciet savas pilsētas koda burtus, piem., Madonai - on26mad) un savu dalībnieka kodu, ko saņēmāt e-pastā. Ja ir neskaidrības par kodiem, jautājiet reģistratūrā. Katras vietas koda burti būs atrodami pasākuma mājaslapā.
4.  Reģistrācija: Pārliecinieties, ka ir interneta pieslēgums, un spiediet Register
5.  Pārbaude: Pārliecinieties, ka darba logā redzams komandas nosaukums@on26kkk vai onNNNN@on26kkk. Izmēģiniet skenēšanas pogu, atļaujiet lietot kameru.
    Piezīme: Ja nevarat reģistrēties, pārbaudiet datu ievades pareizību (burtu lielums) un servera vietrādi

2. Darbs distancē
Skenēšana: Distancē skenējiet KP kodus un finišā - FINISH kodu. Ja kāds kods neskenējas, izmantojiet funkciju Ievadīt manuāli
Datu sūtīšana: Noskenētiem KP statuss ir "telefonā". Kad ir interneta pieslēgums, spiediet Sūtīt uz serveri. Pēc tam statuss mainīsies uz "serverī". 
Visi kodi (ieskaitot FINISH) jānosūta uz serveri!
Bojāti, norauti, nepareizā vietā uzlikti KP: Ievadiet rezerves kodu, piemēram, kontrolpunktam ar numuru 35 tas ir R35. Ja fakts apstiprināsies, par tādu KP tiks piešķirti punkti. Ja nekas netiks ievadīts vai netiks apstiprināts KP bojājums, punkti netiks piešķirti un apelācija netiks pieņemta.
Akumulatora taupīšana: Distancē vēlams ierīci pauzēt (aizvērt, nevis izslēgt), lai tā neizlādējas
Taimeris: Rāda laiku līdz startam un distancē pavadīto laiku. Tā rādījumi rezultātu neietekmē, ierīces pārstartēšanas gadījumā tas var rādīt nepareizi. STARTS notiek pēc tiesnešu signāla.
Atcerieties: Taimera rādījumi neietekmē gala rezultātus

3. Rīcība problēmsituācijās
Ierīces pārstartēšana: Ja ierīce pārstartēta, vispirms nosūtiet nenosūtītos datus uz serveri. Pēc tam izvēlnē izvēlieties Restart un veiciet reģistrāciju no jauna. Neizpildot šo, rezultātu labošana var aizkavēties vai netikt veikta. Pēc finiša ziņojiet organizatoriem par šādu gadījumu.
Datu sūtīšanas kļūme: Ja datus nevar nosūtīt, izvēlnē izvēlieties Rādīt splitu QR un uzrādiet to organizatoriem
Citi gadījumi: Konsultējieties pie organizatoriem

4. Rezultāti
Apskatāmi Menu/Rezultāti uzreiz pēc to iesūtīšanas (pēc finiša)
Servera atbilde var kavēties liela dalībnieku skaita dēļ.
Detalizēti rezultāti būs pieejami arī pasākuma mājas lapā.

5. Papildu informācija
Iestatījumos var izmantot "Lukturis" opciju, ja nepieciešams, skenēšanas laikā lukturis ieslēgsies.
